२०५८ जेठ ३ गते राजा वीरेन्द्र र चीनका प्रधानमन्त्री झु रोङ्जीबीच काठमाडौँमा लामो, गम्भीर र गोप्य वार्ता भएको थियो । नेपालमा चीनको लगानी बढाएर आर्थिक समृद्धिको क्षेत्रमा योगदान गर्न चीन तत्पर देखियो । राजा वीरेन्द्रका बारेमा राम्ररी अध्ययन गरेका वरिष्ठ अधिवक्ता गणेशराज शर्मा र कतिपय पुराना कूटनीतिज्ञले भारत तथा पश्चिमी राष्ट्रहरूको नचाहिँदो हस्तक्षेपबाट नेपाललाई मुक्त गराउन राजा वीरेन्द्रले सुरु गरेको प्रयत्न नै उनको हत्याको प्रमुख कारण हुनसक्ने विश्लेषण गरेका छन् ।
